नूपुर तलवार की अर्जी पर हाईकोर्ट में आज सुनवाई  
हाइकोर्ट में आरुषि तलवार की मां नूपुर तलवार की पुनर्विचार याचिका पर सुनवाई होगी। नूपुर ने हाइकोर्ट में सीबीआई कोर्ट के फैसले को चुनौती दी है।
इलाहाबाद हाइकोर्ट में बुधवार को आरुषि तलवार की मां नूपुर तलवार की पुनर्विचार याचिका पर सुनवाई होगी। नूपुर तलवार ने हाइकोर्ट में सीबीआई कोर्ट के फैसले को चुनौती दी है।  गाजियाबाद की सीबीआई कोर्ट ने नूपुर और उनके पति राजेश तलवार को उनकी बेटी आरुषि की हत्या का मुख्य आरोपी बनाया था।  कोर्ट ने इस मामले में आई सीबीआई की क्लोजर रिपोर्ट को भी खारिज कर दिया था। अगर इलाहाबाद हाइकोर्ट इस पुनर्विचार याचिका को मान लेती है, तो ये तलवार दंपति के लिए राहत की खबर होगी।